Hierdie is los hande seker een van die beste portret fotos wat ek nog van 'n nyala ooitjie gesien het. Die fynste besonderhede is so duidelik sigbaar vanwee die puik fokus op die dier. Die kleinste ou bosluisie en vliegie is uitgelig en daardie sagte, gevoelvolle o� spreek boekdele tot 'n mens. Sy was so bewus van jou en tog blyk dit dat sy geensins bevrees was nie. Sy staar jou egter direk aan en dus is daar pragtige interaksie op die foto vanwe� die sterk oog kontak. As 'n dier nie besig is om 'n normale natuurlike gedrag of aksie te wys nie is hierdie sekerlik die beste oorblywende opsie. Pragtige werk.
Detail op hierdie dier is ongelooflik mooi. Hierdie diere lyk altyd so mooi skoon, maar hier beeld jy vir ons die teendeel uit. Baie mooi duidelike foto Loot.